25/10/2019 | Administración LocalMunicipal
A Pobra do Caramiñal
Aprobación de prezo público pola asistencia a cursos de monitor de tempo libre

Aprobada polo Pleno da Corporación, en sesión celebrada o día 26 de setembro de 2019, a modificación dos artigos 4 e 5 do prezo público pola asistencia a cursos de monitor de tempo libre, procédese á publicación íntegra da súa regulación incluindo as modificacións aprobadas, de acordo co previsto no artigo 45.1 da Lei 39/2015, de 1 de outubro, do procedemento administrativo común das Administracións Públicas e no artigo 70.2 da Lei 7/1985, de 2 de abril, Reguladora das Bases do Réxime Local. O cal se fai público para xeral coñecemento, advertíndose de que o dito acordo pon fin á vía administrativa, polo cal se poderá interpor contra el, con carácter previo e potestativo, un recurso de reposición, ante o propio Pleno, no prazo dun mes contado a partir do día seguinte ao da publicación deste anuncio no Boletín Oficial da Provincia da Coruña ou, alternativamente, recurso contencioso-administrativo ante os xulgados do Contencioso-Administrativo, no prazo de dous meses desde a mesma. Todo iso en virtude do disposto nos artigos 52 da Lei 7/1985, do 2 de abril, Reguladora das Bases de Réxime Local; 123 e 124 da Lei 39/2015, do 1 de outubro, do Procedemento Administrativo Común das Administracións Públicas, e artigos 8 e 46.1 da Lei 29/1998, do 13 de xullo, Reguladora da Xurisdición Contencioso-Administrativa. No caso de se interpor recurso de reposición, non se poderá interpor un recurso contencioso-administrativo ata a resolución expresa daquel ou a súa desestimación presunta (artigo 123.2 da Lei 39/2015, do 1 de outubro). De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, este Concello establece o prezo público pola asistencia a cursos de monitor de tempo libre. O prezo público regulado neste acordo constitúe unha prestación patrimonial de carácter público que se satisfará polos usuarios que voluntariamente soliciten a prestación dos servizos ou a realización de actividades definidas no artigo 1. Están obrigados ó pago do prezo público as persoas físicas ou xurídicas que soliciten ou participen nas actividades enumeradas no artigo 1.1. O prezo público esixirase de acordo co seguinte cadro de tarifas: Tarifa xeral: 250 euros por alumno 2. Cando o alumno realice o período de prácticas en actividades municipais terá unha bonificación de 50 € na cuota, que se aboará ao interesado despois de que comece ditas prácticas.3. Cando asistan 2 ou mais irmáns simultaneamente á actividade, o segundo e sucesivos irmáns terán unha bonificación adicional á anterior do 50% na cuota.1. A obriga de pago xurdirá con carácter xeral cando se solicite a reserva de praza na actividade ou, no seu defecto, se inicie a prestación dos servizos correspondentes. Non obstante, cando por causas non imputables ó demandante do servizo este non se prestase, procederase á devolución do importe efectivamente aboado.2. O prezo público aboarase en réxime de autoliquidación e depósito previo do mesmo, que deberá ser aboado cando se realice a solicitude do servizo. En todo caso, non se iniciará a prestación do mesmo se non se realizou o depósito previo. As débedas por impago dos prezos contemplados no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. O presente acordo entrará en vigor o día seguinte da publicación no Boletín Oficial da Provincia.” A Pobra do Caramiñal, 21 de outubro de 2019 O alcalde José Luís Piñeiro García